CELEX: C2005/143/44
Language: da
Date: 2005-06-11 00:00:00
Title: Sag C-169/05: Anmodning om præjudiciel afgørelse forelagt ved dom afsagt den 4. april 2005 af Cour de cassation de Belgique i sagen URADEX SCRL mod Union professionnelle de la Radio et de la Télédistribution, forkortet RTD og Société Intercommunale pour la Diffusion de la Télévision, forkortet BRUTELE

11.6.2005   
            
            
               DA
            
            
               Den Europæiske Unions Tidende
            
            
               C 143/28
            
         Anmodning om præjudiciel afgørelse forelagt ved dom afsagt den 4. april 2005 af Cour de cassation de Belgique i sagen URADEX SCRL mod Union professionnelle de la Radio et de la Télédistribution, forkortet RTD og Société Intercommunale pour la Diffusion de la Télévision, forkortet BRUTELE
   (Sag C-169/05)
   (2005/C 143/44)
   Processprog: fransk
   Ved dom afsagt den 4. april 2005, indgået til Domstolens Justitskontor den 15. april 2005, har Cour de cassation de Belgique i sagen URADEX SCRL mod Union professionnelle de la Radio et de la Télédistribution, forkortet RTD og Société Intercommunale pour la Diffusion de la Télévision, forkortet BRUTELE, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal artikel 9, stk. 2, i Rådets direktiv 93/83/EØF af 27. september 1993 om samordning af visse bestemmelser vedrørende ophavsrettigheder og ophavsretsbeslægtede rettigheder i forbindelse med radio- og tv-udsendelse via satellit og viderespredning pr. kabel (1) fortolkes således, at når et forvaltningsselskab anses for at have til opgave at forvalte rettigheder tilhørende en indehaver af ophavsrettigheder eller beslægtede rettigheder, der ikke har betroet et forvaltningsselskab forvaltningen af sine rettigheder, så har dette selskab ikke kompetence til at udøve indehaverens ret til at give eller nægte at give en kabeldistributør tilladelse til pr. kabel at videresprede en udsendelse, da selskabet kun har til opgave at forvalte de økonomiske aspekter af indehaverens rettigheder?
   
      (1)  EFT L 248 af 6.10.1993, s. 15.